વોટ્સએપનાં મેસેજને સાચા માનતા લોકોનું માનસ કાયદો અને વ્યવસ્થાની સ્થિતિ ઉપરાંત ન્યાયની સંસ્થાઓમાંથી તેમનો ભરોસો ઉઠી ગયાની એક નિશાની છે. આ માટે ચોક્કસ કાયદા પણ ઘડવા જોઇએ. સોશિયલ નેટવર્કીંગ પર ખોટા સમાચારો ફેલાવતા લોકો માટે કાયદાની જરૂર છે. એક ખોટો મેસેજ કેટલી ખાનાખરાબી સર્જી શકે છે તે આપણે બાળકો ઉઠાવતી ગેંગના મેસેજથી જોયું. ઉપરાંત, તોફાનો અને અન્ય વખતે સરકાર ઇન્ટરનેટ પર બેન મૂકી દે છે તે પણ યોગ્ય નથી. તેનાથી કંઇ કેટલાય લોકોનું જરૂરી કામ અટકી જતું હોય છે. પરંતુ એવી સિસ્ટમ બનાવો કે જેનાથી સોશિયલ મીડિયાનો ગેરલાભ લેતા અસામાજિક તત્ત્વોને પાઠ ભણાવાય.